EUROOPAN YHTEISÖJEN KOMISSIO 
Bryssel, 23.01.1998 
KOM(1998) 27 lopull. 
98/ 0019 (ACC) 
Ehdotus 
NEUVOSTON ASETUKSEKSI (EY^ 
asetuksen (EY) N:o 3359/93 muuttamisesta tiettyyn Brasiliasta peräisin olevan 
ferropiin tuontiin sovellettavien polkumyynnin vastaisten toimenpiteiden osalta 
(komission esittämä) 

PERUSTELUT 
Komissio pani syyskuussa 1996 neuvoa-antavaa komiteaa kuultuaan vireille välivaiheen 
tarkastelun erään brasilialaisen viejän valmistaman ferropiin tuontiin sovellettavien 
polkumyynnin vastaisten toimenpiteiden osalta. Tarkastelua oli pyytänyt viejä itse ja se 
raj oittuu polkumyyntiä koskeviin tekij öihin. 
Lokakuussa 1996 tämän välivaiheen tarkastelun piiriin otettiin toinen brasilialainen viejä 
sen esitettyä asiaa koskevan pyynnön. 
Välivaiheen tarkastelun yhteydessä suoritetut tutkimukset ovat osoittaneet, että kyseisistä 
kahdesta viejästä toinen ei harjoita polkumyyntiä lainkaan ja toisen 
polkumyyntimarginaali on vähimmäistasoa. 
Tästä syystä ehdotetaan, että kyseisiin kahteen brasilialaiseen viejään sovellettavat 
polkumyynnin vastaiset toimenpiteet kumotaan. 
Toimenpiteiden kumoaminen toteutetaan liitteenä olevalla neuvoston asetuksella, jolla 
muutetaan voimassa olevien toimenpiteiden käyttöönotosta 9. joulukuuta 1993 annettu 
neuvoston asetus (EY) N:o 3359/93 eli asetus Venäjältä, Kazakstanista, Ukrainasta, 
Islannista, Norjasta, Ruotsista, Venezuelasta ja Brasiliasta peräisin olevan ferropiin 
tuonnissa käyttöön otettujen polkumyynnin vastaisten toimenpiteiden muuttamisesta. 
NEUVOSTON ASETUS (EY) N:o 
annettu 
asetuksen (EY) N:o 3359/93 muuttamisesta tiettyyn Brasiliasta peräisin olevan 
ferropiin tuontiin sovellettavien polkumyynnin vastaisten toimenpiteiden osalta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961, sellaisena kuin se on viimeksi muutettuna asetuksella (EY) 
N:o 2331/962, ja erityisesti sen 11 artiklan 3 kohdan, 
ottaa huomioon komission ehdotuksen, jonka tämä on tehnyt neuvoa-antavaa komiteaa 
kuultuaan, 
sekä katsoo, että: 
1 EYVL N:o L 56, 6.3.1996, s. 1 
2 EYVL N:oL 317, 6.12.1996, s. 1 
A. MENETTELY 
1. Aiemmat tutkimukset 
(1) Brasiliasta peräisin olevan ferropiin tuontiin on sovellettu polkumyynnin vastaisia 
toimenpiteitä vuodesta 1987, jolloin tässä tuonnissa otettiin asetuksella (ETY) 
N:o 3650/873 käyttöön lopulliset polkumyyntitullit, lukuun ottamatta tuontia, joka 
oli peräisin tietyiltä viejiltä, joiden ei joko todettu harjoittavan polkumyyntiä tai 
joiden esittämät sitoumukset komissio oli hyväksynyt4. 
(2) Toukokuussa 19905 pantiin vireille komission aloitteesta ja toukokuussa 19926 
yhteisön tuotannonalan pyynnöstä kyseisten toimenpiteiden välivaiheen 
tarkastelut, jotka koskivat sekä polkumyyntiä että vahinkoa. Näistä tarkasteluista 
jälkimmäinen johti vuonna 1993 tämän tutkimuksen kohteena olevan lopullisen 
polkumyyntitullin käyttöönottoon neuvoston asetuksella (EY) N:o 3359/937. 
3 EYVL N:o L 343, 5.12.1987. s. 1 
4 EYVL N:oL 219, 8.8.1987, s. 24 
5 EYVL N:oC 109, 3.5.1990, s. 5 
6 EYVLN:oC 115, 6.5.1992, s. 2 
7 EYVL N:o L 302, 9.12.1993, s. 1. Asetus sellaisena kuin se on muutettuna neuvoston asetuksella (EY) 
N:o 2238/94 (EYVL N:o L 240, 15.9.1994, s. 28) ja neuvoston asetuksella (EY) N:o 1171/95 (EYVL 
N:o LI 18, 25.5.1995, s. 7). 
2. Nykyinen tutkimus 
(3) Brasilialainen viejä Companhia Brasileira Carbureto de Calcio esitti 4 päivänä 
heinäkuuta 1996 pyynnön siihen sovellettavien polkumyynnin vastaisten 
toimenpiteiden välivaiheen tarkastelusta polkumyyntiä koskevien tekijöiden 
osalta neuvoston asetuksen (EY) N:o 384/96, jäljempänä 'perusasetus', 11 
artiklan 3 kohdan mukaisesti. Pyynnössä väitettiin, että polkumyyntitullien 
soveltaminen yrityksen yhteisöön suuntautuvaan vientiin ei enää ollut tarpeen 
polkumyynnin poistamiseksi, koska yrityksen vientihinnat olivat huomattavasti 
korkeammat kuin voimassa oleviin toimenpiteisiin johtaneessa tutkimuksessa 
määritetyt hinnat. 
Neuvoa-antavaa komiteaa kuultuaan komissio päätti, että todisteet olivat riittävät 
välivaiheen tarkastelun vireille panemiseksi, mistä syystä komissio julkaisi 
tarkastelun vireillepanoa koskevan ilmoituksen8 ja pani vireille asiaa koskevan 
tutkimuksen. 
(4) Uudelleentarkastelun vireillepanon jälkeen komissio vastaanotti 7 päivänä 
lokakuuta 1996 toisen brasilialaisen viejän, Cia. de Ferro Ligas da Bahia-
Ferbasan, esittämän pyynnön siitä, että se otettaisiin mukaan välivaiheen 
tarkasteluun. Yritys väitti, että polkumyynnin vastaisten toimenpiteiden 
soveltaminen ei enää ollut tarpeen polkumyynnin poistamiseksi, koska yrityksen 
vientihinnat olivat kesäkuun 1995 ja kesäkuun 1996 välisenä aikana nousseet 
tasolle, joka on huomattavasti korkeampi kuin sille määritetty normaaliarvo. 
8 EYVL N:oC 85, 28.9.1996, s. 15 
Komissio päätti yrityksen toimittamien todisteiden perusteella ja neuvoa-antavaa 
komiteaa kuultuaan suostua yrityksen pyyntöön ja ottaa sen väliaikaisen 
tarkastelun piiriin. 
(5) Komissio ilmoitti välivaiheen tarkastelun vireillepanosta virallisesti viejämaan 
edustajille ja antoi kaikille osapuolille, joita asia suoraan koski, mahdollisuuden 
esittää kantansa kirjallisesti ja pyytää saada tulla kuulluiksi. 
(6) Komissio lähetti kyselylomakkeet asianomaisille kahdelle brasilialaiselle viejälle 
ja sai niiltä yksityiskohtaiset vastaukset. 
(7) Komissio hankki ja tarkisti kaikki polkumyynnin määrittämisen kannalta 
tarpeellisina pitämänsä tiedot ja suoritti tutkimuksia seuraavien kahden 
brasilialaisen viejän toimitiloissa: 
Cia. Brasileira Carbureto de Calcio, Santos Dumont (Minas Gérais) 
Cia. de Ferro Ligas da Bahia (Ferbasa), Pojuca (Bahia) 
(8) Polkumyyntiä koskeva tutkimus kattoi 1 päivän syyskuuta 1995 ja 31 päivän 
elokuuta 1996 välisen ajan, jäljempänä 'tutkimusajanjakso'. 
B. TARKASTELTAVANA OLEVA TUOTE JA SAMANKALTAINEN TUOTE 
1. Tuotteen kuvaus 
(9) Tarkasteltavana oleva tuote on sama kuin uudelleentarkastelun kohteena olevassa 
asetuksessa eli ferropii, jossa on 20-96 painoprosenttia piitä. Tuotetta käytetään 
teräksen valmistuksessa hapen poistoon ja seosaineena tulenkestäviä terässeoksia 
ja ohutlevyjä valmistettaessa. 
2. Samankaltainen tuote 
(10) Brasilian markkinoilla myyty ferropii ja asianomaisten kahden yrityksen 
Brasiliasta yhteisöön viemä ferropii todettiin fyysisiltä ominaisuuksiltaan ja 
käyttötarkoituksiltaan samanlaisiksi tai suuresti toisiaan muistuttaviksi. Tästä 
syystä näitä tuotteita pidettiin samankaltaisina tuotteina perusasetuksen 1 artiklan 
4 kohdan mukaisesti. 
C. NORMAALIARVO JA VIENTIHINTA 
(11) Normaaliarvo määritettiin perusasetuksen 2 artiklan 2 kohdan mukaisesti 
ferropiihin Brasilian kotimarkkinoilla sovellettujen myyntihintojen perusteella, 
koska molempien brasilialaisten viejien myynti kotimarkkinoilla oli enemmän 
kuin 5 prosenttia niiden yhteisöön vietäväksi myymästä tuotemäärästä. Toisen 
viejän koko kotimaista myyntiä käytettiin normaaliarvon määrittämisessä, koska 
kyseinen myynti oli kokonaisuudessaan kannattavaa. Toisen viejän osalta vain 
kannattavia myyntitoimia käytettiin normaaliarvon määrittämisessä, koska 
perusasetuksen 2 artiklan 4 kohdan mukaisesti yksikkökustannuksia 
alhaisemmilla hinnoilla tapahtuneen kotimaisen myynnin määrä oli enemmän 
kuin 20 prosenttia koko kotimaisesta myynnistä. Tämän viejän kannattava myynti 
oli enemmän kuin 10 prosenttia sen kokonaismyynnistä kotimaassa. 
(12) Vientihinta määritettiin perusasetuksen 2 artiklan 8 kohdan mukaisesti yhteisön 
riippumattomille ostajille vietäväksi myydystä ferropiistä tosiasiallisesti 
maksettujen hintojen perusteella. 
D. VERTAILU 
(13) Painotettua keskimääräistä normaaliarvoa verrattiin kaiken yhteisöön 
suuntautuvan viennin hintojen painotettuun keskiarvoon perusasetuksen 2 artiklan 
11 kohdan mukaisesti. Vertailu suoritettiin vapaasti tehtaalla -tasolla ja samassa 
kaupan portaassa. Tasapuolisen vertailun varmistamiseksi huomioon otettiin 
perusasetuksen 2 artiklan 10 kohdan mukaisesti hintoihin ja niiden 
vertailtavuuteen vaikuttavat väitetyt ja osoitetut eroavuudet eli tässä tapauksessa 
kuljetus-ja käsittelykustannukset, välilliset verot ja luottokustannukset. 
E. POLKUMYYNTIMARGINAALIT 
(14) Edellä selostettu vertailu osoitti, että Cia. Brasileira Carbureto de Calcio ei 
harjoittanut lainkaan polkumyyntiä ja että Cia. de Ferro Ligas da Bahian (Ferbasa) 
polkumyyntimarginaali oli vähimmäistasoa (0,4 prosenttia). 
F. TOIMENPITEIDEN KUMOAMINEN 
(15) Koska toisen brasilialaisen viejän ei todettu harjoittavan polkumyyntiä lainkaan ja 
toisen viejän polkumyyntimarginaali oli vähimmäistasoa ja koska tilanteen ei 
odoteta muuttuvan lähiaikoina, asetuksella (EY) N:o 3359/93 käyttöön otetut 
toimenpiteet olisi näiden yritysten osalta kumottava tekemällä mainittuun 
asetukseen tarvittavat muutokset. 
(16) Komissio ilmoitti asianomaisille kahdelle brasilialaiselle viejälle ja Euroopan 
rautayhdisteteollisuuden yhdyskomitealle (Euro Alliages) niistä seikoista ja 
huomioista, joiden perusteella se aikoi ehdottaa toimenpiteiden kumoamista. 
Yhtään asiaa koskevaa huomautusta ei esitetty, 
ON ANTANUT TÄMÄN ASETUKSEN: 
1 artikla 
Korvataan neuvoston asetuksen (EY) N:o 3359/93 1 artiklan 2 kohdassa vahvistetut, 
brasilialaisiin yrityksiin Cia. Brasileira Carbureto de Calcio, Rio de Janeiro, ja Cia. de 
Ferro Ligas da Bahia (Ferbasa), Pojuca, Bahia, sovellettavan tullin ilmoittavat 
prosenttimäärät 9,2 ja 22,8 prosenttimäärällä 0,0 (Taric-lisäkoodit: Cia. Brasileira 
Carbureto de Calcio: 8729; Cia. de Ferro Ligas da Bahia, Ferbasa: 8730). 
2 artikla 
Tämä asetus tulee voimaan seuraavana päivänä sen jälkeen, kun se on julkaistu Euroopan 
yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
10 

ISSN 1024-4492 
KOM(98) 27 lopullinen 
ASIAKIRJAT 
FI 02 11 
Luettelonumero : CB-CO-98-029-FI-C 
ISBN 92-78-30286-4 
Euroopan yhteisöjen virallisten julkaisujen toimisto 
L-2985 Luxemburg 
//